# Arla Foods

### Fra Wikipedia, den frie encyklopædi

Arla Foods amba
Virksomhedsform | Andelsselskab
Grundlagt | 17. april 2000
Beliggenhed | Viby J
Industri | Mejeriprodukter
Hjemmeside | arlafoods.dk

Arla Foods er et dansk-svensk andelsmejeriselskab der blev dannet ved en fusion mellem danske MD Foods og det tidligere fuldt svensk ejede Arla i 2000. Selskabet ejes således af danske og svenske landmænd og har sit hovedkontor i Viby.

I 1999, året før Arla-fusionen, blev MD Foods valgt som firmanavnet efter en fusion mellem Danmarks dengang to største mejeriselskaber, Kløver Mælk og MD Foods. MD stod for Mejeriselskabet Danmark.

Arla Foods er det klart største medlem af brancheorganisationen Mejeriforeningen og har også noget nær monopolstatus i Danmark, selvom mejeriselskabet på det seneste har tabt markedsandele til mindre mejerier.

Arla Foods er verdens største producent af økologiske mejeriprodukter.

## [redigér] Salg verden over

Arla Foods er det største mejeriselskab i Europa og er bl.a. medejer af det britiske mejeriselskab Arla Foods UK. Selskabet eksporterer også en række produkter til bl.a. Mellemøsten, Asien og europæiske lande som Tyskland og Holland, men har også egne produktionssteder, bl.a. i Saudi-Arabien. Arla Foods blev i januar 2006 ramt af en omfattende handelsboykot i mellemøsten mod danske varer, som følge af de 12 Muhammed-tegninger, Jyllands-Posten havde trykt fire måneder tidligere.

Smøreosten Buko og Lurpak-smør er eksempler på produkter som Arla eksporterer meget af.

## [redigér] Mejerier

Et udpluk af selskabets danske mejerier og nogle af deres produkter.

- AKAFA (Aalborg) - mælkepulver
- Birkum Ost (Odense) - smelteost
- Brabrand Mejeri - yoghurt-produkter
- Branderup Mejeri - Samsø, Edam, Regatto, Kefalotyri, Gouda
- Bov Mejeri - fetalignende ost (kun feta af græsk oprindelse må kaldes feta)
- Christiansfeld Mejericenter - drikkemælk
- Esbjerg Mejeri - kakaomælk UHT
- Holstebro Mejeri - flødeost
- Hobro Mejeri - drikkemælk
- Høgelund Mejei - blåskimmelost
- Klovborg Mejeri - ost
- Nr. Vium Mejeri - Esrom, Havarti, Skiveost
- Rødkjærsbro Mejeri - Mozzarella
- Taulov Mejeri - Danbo, Samsø, Havarti
- Tistrup Mejeri - Danbo ost
- Troldhede Mejeri - Brie og camembert
- Slagelse Mejericenter - drikkemælk, yoghurt, koldskål og smør

## [redigér] Ekstern henvisning

Arla Foods Arla produkter og tips til anvendelse Stil spørgsmål til Arla

Hentet fra "http://da.wikipedia.org../../../a/r/l/Arla_Foods_a2fe.html"

Kategorier: Danske virksomheder

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Suomi
- Français
- Norsk (bokmål)
- Svenska